text: शिवसेना भारत का एक क्षेत्रीय राजनैतिक दल जो मुख्य रूप से महाराष्ट्र प्रान्त में सक्रिय है। इसकी स्थापना १९ जून १९६६ को एक प्रमुख राजनीतिक कार्टूनिस्ट बालासाहेब ठाकरे ने की थी। वर्तमान समय में इस दल के लोक सभा में १८, राज्य सभा में ३ और महाराष्ट्र विधान सभा में ५६ निर्वाचित सदस्य हैं। इस दल का प्रतीक चिन्ह (लोगो) बाघ है। पूरे देश में शिव सेना को एक कट्टर हिन्दू राष्ट्रवादी दल के रूप में जाना जाता है। वर्तमान समय मे शिवसेना का नेतृत्व बालासाहेब ठाकरे के पुत्र उद्धव ठाकरे कर रहे है और वे महाराष्ट्र के मुख्यमंत्री के रूप में काम कर रहे है।